ประกาศกระทรวงการคลัง เรื่อง ออกใช้เหรียญกษาปณ์ที่ระลึก การประชุมใหญ่สมาคมศาลปกครองสูงสุดระหว่างประเทศ ครั้งที่ 9 พ.ศ. 2550

ประกาศกระทรวงการคลัง
เรื่อง
ออกใช้เหรียญกษาปณ์ที่ระลึก
การประชุมใหญ่สมาคมศาลปกครองสูงสุดระหว่างประเทศ
ครั้งที่ ๙
พ.ศ. ๒๕๕๐[๑]
 

ด้วยกระทรวงการคลังได้จัดทำเหรียญกษาปณ์ที่ระลึกเนื่องในโอกาสการประชุมใหญ่สมาคมศาลปกครองสูงสุดระหว่างประเทศ
ครั้งที่ ๙ ระหว่างวันที่ ๒๒ - ๒๔ พฤศจิกายน ๒๕๕๐
ออกใช้ตามกฎกระทรวงกำหนดลักษณะของเหรียญกษาปณ์ที่ระลึกการประชุมใหญ่สมาคมศาลปกครองสูงสุดระหว่างประเทศ
ครั้งที่ ๙ พ.ศ. ๒๕๕๐ คือ

เหรียญกษาปณ์โลหะสองสี
(สีขาวและสีทอง) ราคาสิบบาท
หนักเหรียญละ
๘.๕ กรัม
ลักษณะ เป็นเหรียญกษาปณ์ไม่ขัดเงา วงขอบนอกมีเฟืองจักรสลับเรียบ
ขนาด  เส้นผ่าศูนย์กลาง ๒๖ มิลลิเมตร
ลวดลาย  ด้านหน้า กลางเหรียญมีพระบรมรูปพระบาทสมเด็จพระปรมินทรมหาภูมิพลอดุลยเดช
ทรงผินพระพักตร์ทางเบื้องขวา
ทรงฉลองพระองค์สากลภายในวงขอบเหรียญเบื้องบนมีข้อความว่า พระบาทสมเด็จพระปรมินทรมหาภูมิพลอดุลยเดช
รัชกาลที่ ๙ เบื้องล่างมีข้อความว่า ประเทศไทย โดยมีจุดกลมคั่นระหว่างข้อความเบื้องบนกับเบื้องล่างทั้งสองข้างด้านหลัง
กลางเหรียญมีรูปสัญลักษณ์สมาคมศาลปกครองสูงสุดระหว่างประเทศ
เบื้องบนรูปสัญลักษณ์มีรูปเครื่องหมายราชการของศาลปกครองด้านล่างขวาของรูปเครื่องหมายราชการมีข้อความบอกราคาว่า
๑๐ บาท ด้านล่างซ้ายมีข้อความบอกราคาว่า
10 BAHT เบื้องล่างรูปสัญลักษณ์มีข้อความว่า BANGKOK
THAILAND 2007 ภายในวงขอบเหรียญเบื้องล่างมีข้อความว่า การประชุมใหญ่สมาคมศาลปกครองสูงสุดระหว่างประเทศ ครั้งที่ ๙ ๒๒ - ๒๔ พ.ย.
๒๕๕๐ กรุงเทพฯ

จึงประกาศให้ทราบทั่วกัน
ส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไป


ให้ไว้
ณ วันที่ ๓๐ มกราคม พ.ศ. ๒๕๕๐
ปรีดิยาธร
เทวกุล
รัฐมนตรีว่าการกระทรวงการคลัง






























โสรศ/ผู้จัดทำ
๑๒ กุมภาพันธ์ ๒๕๕๐

ปิยะธิดา/ปรับปรุง
๑๐ สิงหาคม ๒๕๖๑




[๑] ราชกิจจานุเบกษา
เล่ม ๑๒๔/ตอนพิเศษ ๑๔ ง/หน้า ๑/๕ กุมภาพันธ์ ๒๕๕๐